סנדי וולש

סנדי הני וולש (בצרפתית, בהולנדית ובאינדונזית: Sandy Henny Walsh; נולד ב-14 במרץ 1995 בבריסל שבבלגיה) הוא כדורגלן בלגי-הולנדי-אינדונזי המשחק בעמדת המגן הימני בקבוצת מכלן מליגת העל הבלגית ובנבחרת אינדונזיה.

חיים אישיים 
וולש נולד בבלגיה לאב אירי שנולד באנגליה, ולאם אינדונזית שנולדה בשווייץ וגדלה בהולנד. הוא יכול לייצג את נבחרות בלגיה, אנגליה, אירלנד, שווייץ, הולנד ואינדונזיה.

ב-17 בנובמבר 2022 קיבל אזרחות אינדונזית.

קריירת מועדונים 
וולש גדל במחלקות הנוער של טמפו אובריסה, ERC הוליארט, אנדרלכט וראסינג גנק. ב-2 בספטמבר 2012 ערך את הופעת הבכורה שלו בקבוצה הבוגרת של ראסינג גנק, בתיקו 2-2 נגד אנדרלכט במסגרת המחזור השישי בליגת העל הבלגית לעונת . הוא ערך 56 הופעות ליגה במדי המועדון, בהן הבקיע שני שערים.

ב-1 ביולי 2017 חתם בזולטה ורכם מליגת העל הבלגית. הוא ערך 58 הופעות ליגה במדי המועדון, בהן הבקיע שלושה שערים.

ב-8 באוקטובר 2020 חתם במכלן מליגת העל הבלגית. ב-31 באוקטובר ערך את הופעת הבכורה שלו במועדון, בתיקו 2-2 נגד קלאב ברוז' במסגרת המחזור ה-11 בליגה לעונת . ב-6 בדצמבר הבקיע את שער הבכורה שלו במועדון, בתיקו 2-2 נגד סטנדרד לייז' במסגרת המחזור ה-15 בליגה. בשלוש העונות הראשונות שלו במועדון ערך 86 הופעות ליגה, בהן הבקיע שמונה שערים.

קריירה בינלאומית 
בצעירותו ייצג וולש את הולנד, וזכה עם נבחרת הולנד עד גיל 17 בטורניר אליפות אירופה עד גיל 17 בשנת 2012.

ב-8 בספטמבר 2023 ערך וולש את הופעת הבכורה שלו בנבחרת אינדונזיה, בניצחון 0–2 על נבחרת טורקמניסטן במשחק ידידות.

תארים 
ראסינג גנק
 הגביע הבלגי (1): 2012/2013
 הסופר קאפ הבלגי (1): 2011/2012

נבחרת הולנד עד גיל 17
 אליפות אירופה עד גיל 17 (1): 2012

קישורים חיצוניים

הערות שוליים 

כדורגלנים בלגים
כדורגלנים הולנדים
כדורגלנים אינדונזים
מגני כדורגל בלגים
מגני כדורגל הולנדים
מגני כדורגל אינדונזים
בריסל: כדורגלנים
כדורגלני ראסינג גנק
כדורגלני זולטה ורכם
כדורגלני מכלן
כדורגלני נבחרת אינדונזיה
בלגים שנולדו ב-1995
הולנדים שנולדו ב-1995